《都下偶成》
元代·陈天锡

玉泉远接禁沟流，辇路春深碧草柔。细柳望迷秦女馆，清池学弄楚人舟。

尊前艳态初疑月，云里新声欲变秋。不道有人骑瘦马，夕阳春树起高愁。

作者简介：元福宁州人，字载之，号晋斋。为本州学正，转盐运提举大使。宁宗至顺初，擢建阳尹，以六事闻于朝，加奉议大夫，知福州致仕。终年八十。有《鸣琴集》。